Zelené Javorové pleso

Zelené Javorové pleso, Zelené pleso javorové, Zelené pleso javorinské, Javorové Zelené pleso, Zelené pleso pod Širokou, (poľ. Zielony Staw, Zielony Staw Jaworowy, nem. Grüner See, Javorova Grüner See, Javoriner Grüner See, maď. Jávor völgy Zöld-tó, Zöld-tó, Javorinai-Zöld-tó völgye) je pleso v hornej časti Zelenej Javorovej doliny, ktorá je bočnou vetvou Javorovej doliny vo Vysokých Tatrách na Slovensku. Rozloha Má rozlohu 0,7490 ha je 133 m dlhé a 81 m široké. Jeho maximálna hĺbka je 9,1 m, objem 17 190 m³. Leží v nadmorskej výške 1 815 m. Pôvod názvu Vo Vysokých Tatrách je viac Zelených plies. Aby sa nemýlili pridávajú sa k ich menám polohopisné prívlastky. Mnohé boli pomenované podľa zdanlivého zafarbenia vody, len toto prišlo k svojmu menu sekundárne v súvislosti so Zelenou Javorovou dolinou, ktorá je pomenovaná podľa bujného zeleného porastu. Okolie Má kruhový tvar. Na severozápade sa nad nim dvíha najprv pozvoľne a potom prudko stena Širokej, ktorá na západe pokračuje smerom na juh hrebeňom až ku Štítu nad Zelenou dolinkou a potom na juhovýchod k Žabiemu vrchu javorovému, ktorý je južne od plesa. Vodný režim Pleso nemá povrchový prítok ani odtok. Pod povrchom z neho na severovýchod odteká Zelený potok, ktorý ústi do Javorinky. Väčšiu časť roka býva zamrznuté. V roku 1940 ho čiastočne zasypala veľká kamenná lavína. Rozmery plesa v priebehu času zachytáva tabuľka: Prístup Pleso nie je prístupné pre verejnosť. Nevedie k nemu žiaden turistický chodník. Referencie Tento článok je čiastočný alebo úplný preklad článku Zelené Javorové pleso na českej Wikipédii. Iné projekty Commons ponúka multimediálne súbory na tému Zelené Javorové pleso Externé odkazy Poloha na turistickej mape Zelené Javorové pleso[nefunkčný odkaz] Zelené Javorové pleso